Israels barriere mot Gazastripen

Israels barriere mot Gazastripen er en 52 kilometer lang israelsk grensebarriere som består av elektriske barrierer, veier og piggtråd som løper langs grensen mot Gazastripen.

Grensegjerdene ble bygget i 1994 etter ordre fra den daværende israelske statsminister og forsvarsministere Yitzhak Rabin. Den er gjennom årene blitt mer og mer forsterket.

Barrieren hadde en rekke grenseoverganger, men flere ble stengt, og det gjenstod i 2023 kun to:

 Erez-overgangen (Beit Hanoun) er den viktigste overgangen for palestinere som arbeider i Israel. Erez-overgangen er fortsatt avgjørende for Gazastripens økonomi. Under al-Aqsa-intifadaen ble  den angrepet flere ganger av palestinske militante grupper og ble derfor stengt.
 Kerem Shalom-overgangen (Karm Abu Salem) er hovedsakelig for varer som lar egyptere og palestinere handle på Gazastripen. Denne overgangen er også viktig for den palestinske økonomi. Den er anlagt det punkt der barrieren møter grensen til Egypt. Israel tillater ikke varer å passere direkte fra Egypt inn i Gaza over Egypt–Gaza-grensen. 

Det er også noen varig stengte grenseovergangsanlegg, Nahal Oz-overgangen (for drivstoff), Sufa-overgangen og Kissufim-overgangen.

På Israels side av grensen har israelerne en mellom 100 og 300 meter bred observasjonssone, der kun bønder har lov til å bevege seg til fots. Utenfor den er det en restriksjonssone på mellom 1000 til 1500 meter.

Referanser
 

Vestbredden
Israel
Palestinas historie